Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, A-12 autobiari eta Pirinioko Autobia deitutakoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

A-12 autobiaren eta Pirinioko Autobia deitutakoaren eraikuntzaren ordainketari dagokionez, honako hau jakin nahi dut:

– Haietako bakoitzean 2020an eta 2021ean ordaindu beharreko zenbatekoen gaineko kalkuluak, zehaztuta haietan zer ukipen izan dezaketen mantentzeko balizko lan eta jarduketek, igarotzen diren ibilgailuen kopuruak gora edo behera egiteak edo ordaindu beharreko kuotaren definizioan eragiten ahal duten gainerako alderdiek.

Iruñean, 2020ko azaroaren 9an

Foru parlamentaria: Maiorga Ramírez Erro